[{"text_idx": "#000001", "text": "Mae grw\u0302p ymgyrchu dros addysg Gymraeg wedi rhybuddio y gallai derbyn plant o ysgolion cynradd cyfrwng Saesneg achosi problemau i Ysgol Gyfun Gymraeg Bro Edern yn nwyrain Caerdydd."}, {"text_idx": "#000002", "text": "Mae'r BBC ar ddeall bod 12 rhiant wedi cysylltu ag Ysgol Gyfun Bro Edern yn ceisio lle i'w plant yn yr ysgol ym mis Medi er nad ydyn nhw'n siarad Cymraeg."}, {"text_idx": "#000003", "text": "Wedi methu sicrhau lle yn Ysgol Uwchradd Caerdydd, maen nhw am i'w plant fynd i ysgol Gymraeg yn hytrach na dewis ysgolion cyfrwng Saesneg fel ysgolion uwchradd Cathays neu Willows."}, {"text_idx": "#000005", "text": "Yn o\u0302l y cyngor, ar hyn o bryd mae llefydd ar gael mewn pum ysgol gyfun cyfrwng Saesneg ar draws y ddinas."}, {"text_idx": "#000006", "text": "Dywedodd llefarydd: \"Mae Uned Iaith yr awdurdod lleol yn helpu plant i drosglwyddo o ysgolion cyfrwng Saesneg i ysgolion cynradd cyfrwng Cymraeg."}, {"text_idx": "#000007", "text": "\"Mae Ysgol Marlborough o fewn dalgylch Ysgol Uwchradd Caerdydd ac mae 24 o ddisgyblion heb sicrhau llefydd y flwyddyn nesaf.\""}, {"text_idx": "#000009", "text": "Dywedodd llefarydd ar ran Cyngor Caerdydd \"eu bod wrthi'n ceisio ffyrdd\" i gefnogi'r pum plentyn o Ysgol Gynradd Marlborough sydd wedi ceisio'n swyddogol am le ym Mro Edern, a \"darparu gwybodaeth i'r rhieni cyn iddyn nhw benderfynu'n derfynol.\""}, {"text_idx": "#000010", "text": "Yn ymateb i rybudd RhAG, dywedodd Gadeirydd grw\u0302p addysg Cymdeithas yr Iaith, Toni Schiavone: \"Cyn belled bod\u00ad yr ysgol yn cael yr adnoddau i drochi'r\u00ad plant hyn yn y Gymraeg, dylai addysg Gymraeg yng Nghaerdydd fod ar gael i bob \u00adplentyn."}, {"text_idx": "#000011", "text": "\"Dylen ni, yn ein prifddinas a ledled ein gwlad, anelu at addysg Gymraeg i bawb nid i'r rhai ffodus yn unig."}, {"text_idx": "#000012", "text": "\"Os ydyn ni am wireddu'r weledigaeth honno, dylid edrych i achub ar bob cyfle i ehangu addysg Gymraeg i bobl o bob cefndir, gall fod cyfle i Fro Edern, fel ysgol uwchradd newydd, dreialu cynllun peilot i drosglwyddo plant o addysg cyfrwng Saesneg i'r sector Gymraeg.\""}, {"text_idx": "#000015", "text": "'Cymru wedi methu a\u0302 gwario \u00a3155m yn ystod Covid'"}, {"text_idx": "#000024", "text": "Pafiliwn 20,000 o seddi 1893... a'r ddyled ddaeth wedyn"}]